AFRIKAANSE OPSOMMING: Die doel van hierdie navorsingsprojek is om helderheid en 'n praktiese oplossing te kry met betrekking tot die etiese dilemma wat voortspruit uit die oeriskynlik onversoenbare beginsels en waardeposisies wat geassosieer word met twee omstrede kwessies, naamlik sosiale ontwikkeling en natuurbewaring. Met die oog daarop om die kwelpunte rondom bogenoemde twee waardeposisies aan die lig te bring, stel hierdie projek antroposentrisme teenoor biosentrisme / ekosentrisme. Baie mense in ontwikkelende lande, insluitend Suid-Afrika, IS slagoffers van armoede en hongersnood, soos aangedui word in die loop van hierdie navorsing. Hierdie situasie noodsaak regs telling. Pogings om verligting te bring in hierdie verband, lei egter tot die genadelose eksploitasie en maksimum ontwikkeling van natuurlike hulpbronne. In hierdie proses word die omgewing ernstig beskadig. Die ongelukkige toedrag van sake is dus dat sosiale ontwikkeling dikwels geskied ten koste van die omgewing, terwyl die beskerming en bewaring van die omgewing op sy beurt dikwels die mens behoeftig laat. Hoofstuk 1 van hierdie navorsingsprojek bevat 'n inleiding en beskrywing van die geval onder bespreking, terwyl Hoofstuk 2 gewy word aan die navorsingsmetodologie wat in hierdie projek gebruik word. Dit bevat ook 'n skets van die pogings om antwoorde te soek op die sentrale vrae van die probleemstelling, en 'n analise van die gevallestudie. In Hoofstuk 3 word die klassieke dilemmas wat verband hou met die betrokke probleem opgeweeg, naamlik antroposentrisme teenoor biosentrismej ekosentrisme, en die idee van geregtigheid teenoor die idee van bewaring. Bogenoemde klassieke dilemmas word in 'n kritiese lig beskou in Hoofstuk 4 deurdat die tekortkominge van monistiese waardebenaderings uitgewys word. Die 6f-6f keuses wat volg uit suiwer teoretiese beginsels word bevraagteken met verwysing na die geval onder bespreking. 'n Pleidooi word uiteindelik gelewer vir 'n alternatiewe pragmatiese benadering wat eerder 'n veelheid van waardes betrek. Hoofstuk 5 bevat 'n kritiese beoordeling van die keuse wat die Makhado Munisipaliteitsraad moet maak tussen die ontwikkeling van 'n winkelkompleks of die beskerming van 'n inheemse boomreservaat. Ter afsluiting word aanbevelings en voorstelle gemaak in verband met die kwessie onder bespreking. Dit is egter belangrik om daarop te let dat hierdie aanbevelings en voorstelle nie apart van mekaar beskou moet word nie, maar eerder saam gelees moet word. Dit is verder ook belangrik dat die aanbevelings en voorstelle wat met betrekking tot hierdie geval gemaak word nie sonder meer gebruik moet word as 'n universele standaard vir soortgelyke of verwante gevalle nie. Verdere navorsing oor hierdie etiese debat word aangemoedig.